Halim Dener (16) o ke bajarê Hannoverî yê Almanya de 30ê hazîrana 1994î de gama ke afîşê ERNKyî daliqnayêne hetê polîsan ra ame qetilkerdene, vizêr cayê qetilkerdişê ci de ame vîrardene.
Aktîvîteya vîrardişî ke xebetê ci JXK û YXK û NAV-DEM ê Hannoverî kerdî hetê  pabesteyanê Kampanyaya Halim Denerî ra ameye organîzekerdene. Aktîvîteya ke xeylêk partî, înîsîyatîf û grûbê sey  IL (Interventionistische Linke), Rote Hilfe, Antifaschistische Gruppe Hannover, Die Linke, Keskî û Înîsîyatîfê Black Lives Matterî tewrê ci bîyî de bi nameyê înan qiseykerdişî ameyî kerdene.
Qiseykerdişan de ame waştene ke wa qedexeyê vera PKKyî cade bêro wedaritene. Vîrardiş pê sloganan qedîya.
